**COVID-19 შემთხვევის განსაზღვრება ეპიდზედამხედველობის მიზნებისთვის (დროებითი)**

**16 დეკემბერი, 2020 წ.**

1. **ახალი კორონავირუსით (SARS-CoV-2) გამოწვეული ინფექციის (COVID-19) შემთხვევის განსაზღვრება (ექვემდებარება განახლებას ჯანმრთელობის მსოფლიო ორგანიზაციის რეკომენდაციების შესაბამისად):**

**ა) შესაძლო შემთხვევა (3 ვარიანტი - ა, ბ, გ)**

**ა)** პირი, რომელიც აკმაყოფილებს კლინიკურ **და** ეპიდემიოლოგიურ კრიტერიუმებს:

კლინიკური კრიტერიუმები:

1. მწვავედ დაწყებული ცხელება და ხველა;

**ან**

2. ჩამოთვლილთაგან 3 ან მეტი სიმპტომის მწვავე დასაწყისი: ცხელება, ხველა, ზოგადი სისუსტე/დაღლილობა, თავის ტკივილი, კუნთების ტკივილი, ყელის ყკივილი, სურდო, ქოშინი, ანორექსია/გულისრევა/ღებინება, დიარეა[[1]](#footnote-1), შეცვლილი მენტალური სტატუსი.

**და**

ეპიდემიოლოგიური კრიტერიუმები:

1. ვირუსის გავრცელების მაღალი რისკის ზონაში ცხოვრება ან მუშაობა (მაგ. დახურული საცხოვრებელი ან ჰუმანიტარული დაწესებულება, როგორიცა არის ბანაკი ან ბანაკის მსგავსი დაწესებულება ადგილნაცვალ პირთათვის) ნებისმიერ დროს სიმპტომების დაწყებამდე 14 დღის განმავლობაში;

**ან**

2. მოგზაურობა ან ცხოვრება COVID-19-ის ლოკალური გავრცელების ზონაში ნებისმიერ დროს სიმპტომების დაწყებამდე 14 დღის განმავლობაში;

**ან**

3. სამედიცინო სფეროში მუშაობა, მ.შ. სამედიცინო დაწესებულებაში და თემში, ნებისმიერ დროს სიმპტომების დაწყებამდე 14 დღის განმავლობაში.

**ბ)** პაციენტიმძიმე მწვავე რესპირაციული ინფექციით (SARI: უკანასკნელი 10 დღის განმავლობაში განვითარებული მწვავე რესპირაციული დაავადება, რომელსაც ახასიათებს ცხელების ისტორია ან გაზომილი ტემპერატურა - ≥ 38°C; და ხველა; და საჭიროებს ჰოსპიტალიაზიას).

**გ)** ასიმპტომური პირი, რომელიც არ აკმაყოფილებს ეპიდემიოლოგიურ კრიტერიუმებს და არის დადებითი SARS-CoV-2 ვირუსის ანტიგენის განმსაზღვრელი დიაგნოსტიკური ტესტით (Ag-RDT)[[2]](#footnote-2).

**ბ) სავარაუდო შემთხვევა (4 ვარიანტი - ა, ბ, გ, დ)**

**ა)** პაციენტი, რომელიც აკმაყოფილებს კლინიკურ კრიტერიუმებს **და** არის კონტაქტში მყოფი სავარაუდო ან დადასტურებულ შემთხვევთან ან არის დაკავშირებული COVID-19-ის კლასტერთან[[3]](#footnote-3).

**ბ)** შესაძლო შემთხვევა, რომელსაც გულმკერდის გაშუქებით აღენიშნება COVID-19-ისთვის დამახასიათებელი შედეგები[[4]](#footnote-4).

**გ)** პირი, რომელსაც ცოტა ხნის წინ დაეწყო ანოსმია (ყნოსვის დაკარგვა) ან აგევზია (გემოს დაკარგვა) სხვა გამომწვევი მიზეზის იდენტიფიცირების გარეშე.

**დ)** სხვა მიზეზის გარეშე გამოწვეული ზრდასრული პირის სიკვდილი, რომელსაც სიკვდილის წინ რესპირაციული დისტრესი აღენიშნა **და**  რომელიც კონტაქტში იმყოფებოდა სავარაუდო ან დადასტურებულ შემთხვევთან ან იყო დაკავშირებული COVID-19-ის კლასტერთან.

**გ) დადასტურებული შემთხვევა (3 ვარიანტი - ა, ბ, გ)**

**ა)** ნუკლეინის მჟავას ამპლიფიკაციის ტესტით (NAAT) დადებითი პირი.

**ბ)** SARS-CoV-2 Ag-RDT დადებითი პირი **და** სავარაუდო შემთხვევა ან შესაძლო შემთხვევა „**ა“ ან „ბ“** კრიტერიუმებით.

**გ)** ასიმპტომური SARS-CoV-2 Ag-RDT დადებითი პირი **და** სავარაუდო ან დადასტურებულ შემთხვევასთან კონტაქტში ყოფნა.

1. **კონტაქტში მყოფი (კონტაქტირებული) პირის განსაზღვრება:**

**ა) კონტაქტში მყოფი პირი არის, რომელსაც ჰქონდა სავარაუდო ან დადასტურებულ შემთხვევასთან, სიმპტომების დაწყებამდე 2 დღით ადრე ან სიმპტომების დაწყების შემდეგ 14 დღის განმავლობაში, ერთი ტიპის ექსპოზიცია მაინც:**

ა) პირისპირ კონტაქტი სავარაუდო ან დადასტურებულ შემთხვევასთან 1 მეტრის მანძილზე 15 წუთი ან მეტი ხანგრძლივობით;

ბ) პირდაპირი ფიზიკური კონტაქტი სავარაუდო ან დადასტურებულ შემთხვევასთან;

გ) COVID-19-ის სავარაუდო ან დადასტურებული შემთხვევის უშუალო მოვლა, პირადი დამცავი საშუალებების არასათანადოდ გამოყენებისას;

დ) სხვა სიტუაციები - ადგილობრივი რისკების შესაფების შესაბამისად.

შენიშვნა: კლინიკური და საზოგადოებრივი ჯანმრთელობის განსჯის საგანია შემდგომი კვლევის საჭიროება იმ პაციენტებში, რომლებიც მკაცრად არ აკმაყოფილებენ კლინიკურ ან ეპიდემიოლოგიურ კრიტერიუმებს. შემთხვევის განსაზღვრება ეპიდზედამხედველობის მიზნებისთვის არ უნდა იქნას გამოყენებული კლინიკური მართვის სახელმძღვანელოდ.

1. ნიშნები, რომლებიც გამოყოფილია წილადით (/) ითვლება ერთ ნიშნად. [↑](#footnote-ref-1)
2. ასეთ შემთხვევაში შესაძლებელია საჭირო იყოს NAAT ტესტირება. [↑](#footnote-ref-2)
3. სიმპტომების მქონე პირთა ჯგუფი რომლებიც ეთმანეთთან კავშირში არიან დროით, გეოგრაფიული მდებარეობითა და საერთო ექსპოზიციით, მინიმუმ მოიცავს ერთ NAAT-დადასტურებულ შემთხვევას ან ორ ეპიდემიოლოგიურად დაკავშირებულ სიმპტომურ (შესაძლო შემთხვევა „ა“ ან ”ბ“) პირს დადებითი AgRDT-ით (ეფუძნება ტესტს, რომლის სპეციფიურობაა >97%, ხოლო დადებითი პროგნოზული ღირებულება >99.9%) [↑](#footnote-ref-3)
4. გულმკერდის ტიპური გაშუქებით COVID-19-ისთვის დამახასიათებელი სურათი მოიცავს:

	* გულმკერდის რადიოგრაფიით: ბუნდოვანი დაჩრდილვა, მორფოლოგიურად ძირითადად მრგვალი, პერიფერიული და ქვემო განაწილებით ფილტვში.
	* გულმკერდის კომპიუტერული ტომოფრაფიით: ბილატერალური მრგავლი დაბურული მინისებური დაჩრდილვები, მორფოლოგიურად ძირითადად მრგვალი, პერიფერიული და ქვემო განაწილებით ფილტვში.
	* ფილტვის ექოსკოპია: შესქელებული პლევრის ხაზები, B ხაზები (მულტიფოკალური, დაყოფილი ან შერწყმადი) კონსოლიდირებული სურათი საჰაერო ბრონქოგრამით ან მის გარეშე. [↑](#footnote-ref-4)